als_Latn dik_Latn sag_Latn
Edhe një tjetër kosovar, luftëtar i ISIS’it është vrarë në Irak.
Gazeta Express merr vesh se D.S nga Mitrovica është vrarë këto ditë në Irak. Kosovari mbeti i vrarë gjatë luftimeve të fundit në Mosul, raporton Gazeta Express.
I riu nga Mitrovica nuk ishte kosovari i vetëm që ka marr pjesë në këtë përleshje mes grupeve terroriste në Mosul. Dyshohet se edhe shtetas tjerë nga Kosova kanë qenë të përfshirë në luftime, në përkrahje të ISIS’it. Por, ende nuk ka informacione për fatin e tyre.
Gazeta Express merr vesh se familja e të ndjerit tashmë ka hapur të pame në vendin e tij të lindjes, në Mitrovicë.
Ndryshe, numri i kosovarëve të vrarë në luftime në Siri e Irak ka kaluar mbi 50 sosh. Derisa, sipas autoriteteve të sigurisë në Kosovë, numri i pjesëmarrësve në ISIS nga vendi ynë e kalon mbi 300 pjesëtarë kosovarë.
als_Latn als_Latn als_Latn als_Latn als_Latn